*Projekts*

LATVIJAS REPUBLIKAS MINISTRU KABINETS

2020. gada Rīkojums Nr.

Rīgā (prot. Nr. .§)

**Par konceptuālo ziņojumu**

**“Par augstskolu iekšējās pārvaldības modeļa maiņu”**

1. Atbalstīt konceptuālā ziņojuma “Par augstskolu iekšējās pārvaldības modeļa maiņu” (turpmāk – konceptuālais ziņojums) piedāvāto risinājumu.
2. Izglītības un zinātnes ministrijai sadarbībā ar konceptuālajā ziņojuma rīcības plānā minētajām atbildīgajām un līdzatbildīgajām institūcijām īstenot piedāvāto risinājumu.
3. Izglītības un zinātnes ministrijai sadarbībā ar Kultūras ministriju, Labklājības ministriju, Veselības ministriju un Zemkopības ministriju sagatavot un izglītības un zinātnes ministram līdz 2020.gada 30.jūnijam iesniegt Ministru kabinetā informatīvo ziņojumu par turpmāku risinājumu saistībā ar koledžu statusu profesionālās izglītības iestāžu sistēmā, ievērojot attiecīgās nozares prasības un specifiku nozares cilvēkresursu sagatavošanai.
4. Izglītības un zinātnes ministrijai un Iekšlietu ministrijai līdz 2020.gada 15.aprīlim izstrādāt risinājumu par turpmāku rīcību saistībā ar iekšlietu sistēmas koledžu statusu izglītības iestāžu sistēmā.
5. Uzdot Izglītības un zinātnes ministrijai nodrošināt Eiropas Savienības struktūrfondu darbības programmas "Izaugsme un nodarbinātība" 8.2.3. specifiskā atbalsta mērķa "Nodrošināt labāku pārvaldību augstākās izglītības institūcijās" pieejamā finansējuma atlikuma novirzīšanu augstskolu iekšējās pārvaldības modeļa maiņas ieviešanas atbalstam un informēt universitātes, augstskolas, mākslas un kultūras augstskolas par finansējuma iegūšanas nosacījumiem.
6. Atbalstīt akadēmiskā personāla jauna karjeras modeļa ieviešanu, kas balstās uz akadēmiskā un zinātniskā darba vienotību un nosaka vienu akadēmiskā personāla ievēlēšanas vietu un integrētu darba slodzi, ietverot to Izglītības attīstības un prasmju pamatnostādnēs 2021.–2027.gadam.
7. Atbalstīt rīcības plāna izstrādi par augstākās izglītības institucionālo konsolidāciju, ietverot to Izglītības attīstības un prasmju pamatnostādnēs 2021.–2027.gadam.

Ministru prezidents A.K.Kariņš

Valsts kancelejas direktors J.Citskovskis

Iesniedzējs:

izglītības un zinātnes ministre I.Šuplinska

Vīza:

Valsts sekretāre L.Lejiņa